62023CO0348_INF
Unionin tuomioistuimen määräys (yhdeksäs jaosto) 3.5.2024 –BNP Paribas Bank Polska
(asia C‑348/23) (
1
)
Ennakkoratkaisupyyntö – Unionin tuomioistuimen työjärjestyksen 99 artikla – Vastaus, joka on selvästi johdettavissa oikeuskäytännöstä – Kuluttajansuoja – Direktiivi 93/13/ETY – Kuluttajasopimusten kohtuuttomat ehdot – 6 artiklan 1 kohta ja 7 artiklan 1 kohta – Ulkomaanvaluutan määräinen kiinteistöluotto – Valuutan vaihtokurssia koskevat kohtuuttomat ehdot – Sopimuksen pätemättömyys – Oikeusvaikutukset – Lykkäävä edellytys – Kuluttajan ilmoitus
Kuluttajansuoja – Kuluttajasopimusten kohtuuttomat ehdot – Direktiivi 93/13 – Keinot kohtuuttomien ehtojen käytön lopettamiseksi – Kiinteistöluottosopimus – Sopimus, joka ei voi olla olemassa kohtuuttomien ehtojen poistamisen jälkeen – Sopimuksen pätemättömyys – Sellaisen kansallisen oikeuden tulkitseminen oikeuskäytännössä, jonka mukaan sopimuksen pätemättömäksi toteamisen oikeusvaikutukset syntyvät vasta, kun kuluttaja antaa ilmoituksen – Ilmoitus, joka kuvastaa sitä, ettei kuluttaja anna suostumusta ehdon pitämiseen voimassa ja sitä, että hän on tietoinen siitä, että ehdon pätemättömyydestä seuraa sopimuksen pätemättömyys ja tämän pätemättömyyden seurauksista ja sitä, että hän suostuu tähän – Tätä ei voida hyväksyä
(Neuvoston direktiivin 93/13 6 artiklan 1 kohta ja 7 artiklan 1 kohta)
(ks. 32–35 kohta ja määräysosa)
Määräysosa
Kuluttajasopimusten kohtuuttomista ehdoista 5.4.1993 annetun direktiivin 93/13/ETY 6 artiklan 1 kohtaa ja 7 artiklan 1 kohtaa
on tulkittava siten, että
kun kiinteistöluottosopimus, jonka pankki on tehnyt kuluttajan kanssa, todetaan kokonaisuudessaan pätemättömäksi sillä perusteella, että sopimukseen sisältyy kohtuuton ehto, jota ilman sopimus ei voi olla olemassa, kyseiset säännökset ovat esteenä oikeuskäytännössä omaksutulle kansallisen lainsäädännön tulkinnalle, jonka mukaan sopimuksen kokonaisuudessaan pätemättömäksi toteamisen oikeusvaikutukset syntyvät vasta, kun kuluttaja antaa kansalliselle tuomioistuimelle ilmoituksen, jossa hän ilmoittaa ensinnäkin, ettei hän anna suostumusta kyseisen ehdon pitämiseen voimassa, toiseksi, että hän on tietoinen yhtäältä siitä, että ehdon pätemättömyydestä seuraa kiinteistöluottosopimuksen pätemättömyys, ja toisaalta sopimuksen pätemättömyyden seurauksista, ja kolmanneksi, että hän suostuu sopimuksen pätemättömäksi toteamiseen.
(
1
)	EUVL C 321, 11.9.2023.